《使辽作十四首 其三》
宋代·刘跂

礼为王人重，关亭道路除。荒城初部落，名镇古巫闾。

习俗便乘马，生男薄负锄。传闻断腕地，岁岁作楼居。

作者简介：永静军东光人，字斯立，号学易先生。刘挚子。神宗元丰二年进士。官朝奉郎，哲宗绍圣间从父于新州谪所。徽宗立，诏返挚家属，跂诉文及甫之诬，及甫被贬。后遭党祸，编管寿春，为官拓落，政和末以寿终。有《学易集》。